Jared Leto

Jared Joseph Leto (g. 1971 m. gruodžio 26 d.) – JAV aktorius ir muzikantas, alternatyvaus roko grupės „30 Seconds to Mars“ vokalistas, grupės vaizdo klipų direktorius (kuria po slapyvardžiu – Bartholomew Cubbins), fotografas.

 Biografija 
Gimė 1971 m. Bošjer Sičio miestelyje, Luizianoje. Vaikystėje gyveno kartu su mama Constance ir broliu Shannon. Jo tėvas Tony išsiskyrė su motina, kai jis dar buvo labai jaunas.
Po mokyklos įstojo į Filadelfijos universitetą, kur trumpai studijavo dailę. Vėliau persikėlė į Niujorką studijuoti vizualinio meno mokykloje.

 Karjera 

 Filmai 

1992 m. išvyko į Los Andželą pradėti savo aktorystės karjerą. Po dvejų metų gavo vaidmenį seriale „My So-Called Life“. Vėliau gavo daugiau vaidmenų filmuose „How to Make an American Quilt“, „Urban Legend“, „The Thin Red Line“, „Fight Club“. Tačiau savo pripažinimo kaip aktorius gavo tik po filmo „Requiem for a Dream“ pasirodymo: šiame filme Leto vaidino heroiną vartojantį narkomaną Harry Goldfarb. Vėliau kartu su David Fincher vaidino filme „Panic Room“, kartu su Colin Farrell filme „Alexander“, bei filme „Lord of War“ kartu su Nicolas Cage.

Leto yra veganasVegetarian of the Year 2007 PagePeta 2 Vegetarian of the Year 2007 Voting  ir tai jis ypač pažymėjo interviu, kuriuose kalbėjo apie savo svorio priaugimą filmui „Chapter 27“, kuriame jis vaidino Džono Lenono žudiką, Marką Čapmaną. Šiam vaidmeniui jis priaugo apie 28 kg.

 Muzika 

Be vaidybos, Leto taip pat užsiima muzikine veikla ir yra grupės „30 Seconds To Mars“ vokalistas, kur taip pat groja gitara ir kuria dainų tekstus; jo brolis Shannon Leto groja grupėje būgnais. Grupė susikūrė 1998 m. ir išleido penkis albumus: „30 Seconds To Mars“ (2002), „A Beautiful Lie“ (2005), „This Is War“ (2009) ir „Love, Lust, Faith + Dreams“ (2013), "AMERICA" (2018).

 Apdovanojimai 

 2006 m. spalio 28 d. gavo „Prince Of Darkness“ prizą Fuse Fangoria Chainsaw apdovanojimuose
 2006 m. gruodžio 6 d. gavo „Breakthrough Crossover Artist“ prizą Annual Hollywood Life apdovanojimuose
 2007 m. liepos 8 d. gavo „Geriausio roko vaizdo klipo“ ir „Geriausio vaizdo klipo“ prizus Australijos muzikinių vaizdo klipų apdovanojimuose
 2007 m. rugpjūčio 1 d. gavo „Rock out“ prizą MTV EMA apdovanojimuose
 2008 m. lapkričio 6 d. gavo „Rock out“ ir „Video Star“ prizus MTV EMA apdovanojimuose
 2014 m. sausio 12 d. gavo „Auksinio gaublio“ apdovanojimą už geriausią antro plano aktoriaus vaidmenį
 2014 m. kovo 3 d. gavo „Oskarą“ už geriausią antro plano aktoriaus vaidmenį

 Filmografija 
 Metai Pavadinimas Vaidmuo 1994 My So-Called Life ir Cool and the Crazy Jordan Catalano ir Michael 1995 How to Make an American Quilt Beck 1996 Summer Fling Frankie Griffin 1996 The Last of the High Kings Frankie Griffin 1997 Prefontaine ir Switchback Steve Prefontaine ir Lane Dixon 1998 Basil, Urban Legend ir The Thin Red Line Basil, Paul Gardener ir Second Lieutenant Whyte 1999 Black and White, Fight Club ir Girl, Interrupted Casey, Angelface ir Tobias „Toby“ Jacobs 2000 American Psycho, Sunset Strip ir Requiem for a Dream Paul Allen, Glen Walker ir Harry Goldfarb 2002 Panic Room ir Highway Junior ir Jack Hayes 2004 Alexander Hephaestion 2005 Lord of War Vitaly Orlov 2006 Lonely Hearts Raymond Fernandez 2007 Chapter 27 Mark David Chapman 2009 Mr. Nobody Nemo Nobody 2013 Dallas Buyers Club Rayon 2016 Suicide Squad The Joker 2017 Blade Runner 2049 Niander Wallace

 Išnašos 

 Nuorodos 

 Oficiali Jared Leto svetainė
 Oficialus Jared Leto Twitter
 IMDb: Jared Leto
 Oficiali „30 Seconds to Mars“ svetainė
 Grupės „30 Seconds to Mars“  MySpace puslapis
 Grupės „30 Seconds to Mars“ Lietuvos fanų svetainė

Kategorija:JAV aktoriai
Kategorija:JAV roko atlikėjai
Kategorija:JAV muzikai